钦定古今图书集成/方舆汇编/职方典/第1184卷 > 《定惠院颙师为余竹下开啸轩》前人
## 钦定古今图书集成/方舆汇编/职方典/第1184卷 > 《定惠院颙师为余竹下开啸轩》前人

啼鴂催天明，喧喧相诋谯。暗蛩泣夜永，唧唧自相吊。
饮风蝉至洁，长吟不改调。食土蚓无肠，亦自终夕叫。
鸢贪声最鄙，鹊喜意可料。皆缘不平鸣，恸哭等嬉笑。
阮生已疏狂，孙子亦未妙。道人开此轩，清坐默自照。
冲风振河海，不能号无窍。累尽无可言，风来竹自啸。